হাটিকভাহ

হাতিকভাহ্‌ (হিব্রু ভাষায়: הַתִּקְוָה‎, আরবি: الأمل, lit. ইংরেজি: "The Hope") একটি ইহুদি-কবিতা এবং ইসরায়েলের জাতীয় সঙ্গীত। গীতিকবিতাটির রচয়িতা ছিলেন ইহুদি কবি নাফতালি হার্জ ইমবার, যিনি তৎকালীন অস্ট্রীয় শাসনাধীন বর্তমান ইউক্রেনের জোলাখিভ শহরে জন্মগ্রহণ করেন। ১৮৭৭ সালে নাফতালি ইমবার যখন ইহুদি পণ্ডিত হিসেবে আতিথীয়তা গ্রহণ করে রোমানিয়ার শহর ইয়াসিতে সফর করছিলেন, তখনই তিনি এই কবিতাটির প্রথম সংস্করণ রচনা করেন। মূলত পূর্বপুরুষদের ফেলে আসা ইসরায়েলের ভূমিতে ফিরে যাওয়ার ২০০০ বছরের সুপ্ত বাসনা এবং সার্বভৌম জাতিরূপে ইহুদিদের মাতৃভূমি পুনরুদ্ধারই হলো এই কবিতা তথা জাতীয় সঙ্গীতটির মূল প্রতিপাদ্য বিষয়। 'কবিদের শহর' হিসেবে খ্যাত তৎকালীন অস্ট্রীয় সাম্রাজ্যাধীন জোলোখিভ (বর্তমান ইউক্রেনে) শহরের কবি নাফতালি হার্জ ইমবার ১৮৭৮ সালে এই কবিতাটি রচনা করেন। কিন্তু ১৮৮২ সালে কবি নাফতালি ইমবার ইউরোপ ছেড়ে অভিবাসী হয়ে অটোম্যান শাসিত ফিলিস্তিনে বাস করতে শুরু করেন এবং রিশোন লিৎজিয়োন, রিহোভোৎ, গেদেরা এবং ইয়েশুদ হামা'আলার মতো গোড়ার দিকে প্রতিষ্ঠিত হওয়া ইহুদি উপনিবেশগুলোর শহরের কর্ণধারদের কাছে তিনি তার এই কবিতা প্রচার করতে থাকেন। ধারণা করা হয় যে, ইমবারের হাতিকভাহ্‌ কবিতার নবম-স্তাবক "তিকভাতেনু (যার অর্থ - 'আমাদের আশা')" অংশের লাইনগুলোই আধুনিক ইসরায়েলের মধ্যবর্তী শহর পেটাহ টিকভাহ্‌ প্রতিষ্ঠায় প্রেরণা জুগিয়েছিল। পরবর্তীতে ১৮৮৬ সালে কবি ইমবারের প্রথম বই "বারকাই (যার অর্থ - 'প্রভাতের জ্যোতির্ময় নক্ষত্র')" বইটিতে কবিতাটি প্রথম প্রকাশিত হওয়ার পর রাশিয়ার হোভেভেয় জায়ন নামক ইহুদীয় সংগঠন তাদের দলের দলীয় সঙ্গীত হিসেবে হাতিকভাহ্‌-কে নির্ধারণ করে এবং পরে ১৮৯৭ সালে সুইজারল্যান্ডে অনুষ্ঠিত হওয়া প্রথম জায়নবাদী কংগ্রেস নেতৃবৃন্দও হাতিকভাহ্‌কে তাদের দলীয় সঙ্গীতরূপে স্বীকৃতি দেয়। ১৯১৯ সালে আরবে জায়নবাদী বিরোধী আন্দোলন শুরু হলে পরিস্থিতি সামাল দিতে তৎকালীন ব্রিটিশ মেন্ডেটরি প্রশাসন জনসম্মুখে প্রচার নিষিদ্ধ করে। জোন্ডেরকোমান্ডোসের (কনসেন্ট্রেশন ক্যাম্পের কয়েদী-ইহুদীদের একটি ইউনিট, যাদের বলপূর্বক গ্যাস চ্যাম্বারে মৃত শবদেহগুলো পোড়ানোর কাজ করানো হতো) একজন প্রাক্তন কয়েদী-কর্মচারী উল্লেখ করেন যে, চেক-ইহুদীরা মৃত্যুর পূর্বে অশউইটজের গ্যাস চ্যাম্বারে ঢুকার আগে সমস্বরে হাতিকভাহ্‌ গানটি গাইতো এবং ওয়াফেন এস-এস শাখার নাৎসী সৈন্যরা এই গান শুনে ক্রুদ্ধ হয়ে তাদের পেটাতে শুরু করতো। ১৯৪৮ সালে ইসরায়েল রাষ্ট্র প্রতিষ্ঠিত হওয়ার পর, "হাতিকভাহ্‌" অনানুষ্ঠানিকভাবে জাতীয় সঙ্গীত হিসেবে স্বীকৃত হয়েছিলো। আনুষ্ঠানিকভাবে এটি ২০০৪ সালের নভেম্বর মাসে স্বীকৃতি পায়, যখন নেসেট (ইসরায়েলের পার্লামেন্ট) গানটির সংক্ষিপ্ত এবং গানটির সম্পাদনা ও সংস্করণ সহকারে অনুমোদন প্রদান করে। আনুষ্ঠানিক জাতীয় সঙ্গীত হিসেবে গানটির শুধু প্রথম-স্তাবকই গাওয়া হয়। নিচের পংক্তিগুলো হচ্ছে কবি নাফতালি হার্জ ইমবারের হাতিকভাহ্‌ কবিতাটির পুর্ণাঙ্গ রুপ, যেখানে ইসরায়েলের জাতীয় সঙ্গীত হিসেবে শুধু প্রথম স্তাবকের কথাগুলোই গাওয়া হয়। Weiss, Jakob (২০১১), The Lemberg Mosaic, New York: Alderbrook, পৃষ্ঠা 59 উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Tobianah, Vicky (মে ১২, ২০১২)। "Pianist explores Hatikva's origins"। cjnews.com। Canadian Jewish News। সংগ্রহের তারিখ মে ১৬, ২০১৭।  Naphtali Herz Imber (1904) Barkoi or The Blood Avenger, A.H. Rosenberg, New York (Hebrew and English) Morris, B (১৯৯৯), Righteous victims: a history of the Zionist-Arab conflict, 1881–1999, Knopf উদ্ধৃতি টেমপ্লেট ইংরেজি প্যারামিটার ব্যবহার করেছে (link) . Gilbert, Shirli, Music in the Holocaust: Confronting Life in the Nazi Ghettos and Camps, পৃষ্ঠা 154 উদ্ধৃতি টেমপ্লেট ইংরেজি প্যারামিটার ব্যবহার করেছে (link) .